Harvey Glatman

Harvey Murray Glatman "Lonely Hearts Killer", "Glamour Girl Slayer"; (10. joulukuuta 1927 Bronx, New York – 18. syyskuuta 1959 San Quentinin vankila) oli yhdysvaltalainen raiskaaja ja sarjamurhaaja.

 Elämäkerta 
Harvey oli vanhempiensa Albert ja Ophelia Glatmanin ainoa lapsi. Hän asui lapsuudessaan sekä New Yorkissa että Denverissä ja kävi Denver East High Schoolia. Hän kuului luokkansa parhaimpiin oppilaisiin.Harvey Glatman Timeline 

Hänellä oli jo lapsena sadomasokistisia taipumuksia mm. kuristamalla viritetyllä köydellä itseään, joista hänen huolestunut äitinsä otti yhteyttä lääkäriin. Tämä sanoi että poika "kasvaisi niistä pois."Miller, Chris & Fratantoni, Mike: The Glamour Girl Slayer Harvey Glatman Case. L .A. Sheriff's Museum. Star News, September 2017.

Sarjamurhaajista ei tiedetty vielä 1950-luvulla paljoa. Harvey Glatman oli ensimmäinen murhaaja, josta FBI teki profiilin. Huomattiin että tietyt ominaisuudet sarjamurhaajan lapsuudessa ja nuoruusvuosissa toistuivat: päihteiden väärinkäyttö, lapsen kaltoinkohtelu, epävakaa perhe-elämä, epäsosiaalinen käytös, tuhopoltot, eläinten kidutus, tirkistely, usein vaihtuvat työpaikat ja ylivoimaisen älykkyyden käyttäminen muiden manipulointiin.

Glatman oli ainoa lapsi, jolla ei ollut sosiaalisia taitoja eikä ystäviä kasvuvuosinaan. Hän ei ollut komea poika. Häntä haukuttiin nimellä 'lumikko', mikä ei auttanut kasvattanut hänen itsetuntoaan tai parantanut vuorovaikutustaan ​​tyttöjen kanssa. New Yorkissa Glatman pidätettiin lapsena rakennusten sytyttämisestä tuleen, ja hänet tunnettiin myös eläinten kiduttajana. Teini-ikäisenä Glatman oli sosiaalinen hylkiö. Koska kukaan ei halunnut lähteä hänen kanssaan treffeille, hän hiiviskeli naapurustossa vakoilemassa tyttöjä ja naisia. Vaikka hän oli melko älykäs, hän ei tuntenut myötätuntoa tai empatiaa, mikä teki hänestä vieläkin vaarallisemman, koska hän pystyi tekemään kauheita asioita ihmisille ilman, että se vaikuttaisi mitenkään häneen itseensä.
pienoiskuva|Judy Ann Dull, yksi Glatmanin uhreista
Hän aloitti 5. joulukuuta 1945 vankeustuomion kärsimisen sidottuaan, hyväksikäytettyään ja ryöstettyään lukuisia naisia eri osavaltioissa. Hänet vapautettiin vuonna 1951.

Harvey Glatmanilla ei ollut vakituista työpaikkaa, hän työskenteli satunnaisesti tv-korjaajana. Muutettuaan Coloradosta Los Angelesiin hän esiintyi ammattivalokuvaajana ja laittoi ilmoituksia etsien malleja rikospaikkakuvauksiin ”Detective Magazine”- lehtien kansiin.

1950-luvulla niin kutsutut ”Detective Magazine” -lehdet tulivat melko suosituiksi. Ne sisälsivät järkyttäviä tai kamalia tarinoita todellisista rikoksista. Näiden lehtien kansissa oli lavastettuja valokuvia rikosten uhreista, joista monissa kuvattiin sidottuja ja suukapulalla varustettuja naisia, usein kauhun ilme kasvoillaan.

 Murhat 
Glatman muutti tammikuussa 1957 Kaliforniaan, jossa hän alkoi tappaa uhrejaan. Hän surmasi ainakin Judy Ann Dullin 1. elokuuta 1957, Shirley Ann Bridgefordin 9. maaliskuuta 1958 ja Ruth Mercadon 24. heinäkuuta 1958. Glatman pidätettiin yhden hyökkäyksen yhteydessä 27. lokakuuta 1958, ja 31. lokakuuta hänet pidätettiin Bridgefordin ja Mercadon murhista epäiltynä.

Glatmanin mallit luulivat pääsevänsä rikoksen uhreja kuvaavan aikakauslehden kanteen. Sen sijaan jokainen tietämätön nuori nainen, joka vapaaehtoisesti antoi sitoa itsensä ja laittaa suukapulan, tajusi liian myöhään, että hänestä itsestään tulisi todellisen rikoksen uhri. Hän oli sitonut heidät sekä raiskannut ja sen jälkeen kuljettanut käsistä sidotun uhrinsa autollaan autiomaahan, jossa oli tehnyt murhat jalkojen ja kaulan välille laitetusta köydestä vetämällä, kunnes naiset kuristuivat kuoliaiksi. Ennen ja jälkeen murhan hän otti uhreistaan valokuvia. Hänen viimeinen uhrinsa tuli epäluuloiseksi, nosti metelin ja pisti vastaan, alkoi hakata auton ulkopuolella varsin pienikokoista Glatmania ja sattumalta ohi ajanut poliisipartio puuttui asiaan.

Kuulusteluissa Glatman tunnusti kaikki murhat, kuvaili yksityiskohtaisesti tekojaan ja väitti että kidutettuaan uhrejaan nämä olivat pyytäneet häntä tappamaan heidät. Hänen kotoaan löytyi rullakaupalla kehittämättömiä valokuvia uhreista ennen ja jälkeen kuoleman. Kammottavalla tavalla Glatmanin toive tavallaan toteutui: uhrien kuvat päätyivät julkisuuteen vuodettuaan rikoslehtien kansiin, tällä kertaa kyse oli aidoista rikoksen uhreista, joka antoi vielä lisäsensaatiota.

Harvey Glatman sai 16. joulukuuta 1958 kuolemantuomion, ja hänet teloitettiin Saint Quentinin vankilassa 31-vuotiaana 18. syyskuuta 1959 kaasukammiossa syanidilla.Harvey Glatman - “Glamour Girl Slayer”

Glatmanin on epäilty surmanneen vuonna 1954 Boulderissa "Jane Doen", jonka henkilöllisyys paljastui vasta vuonna 2009. Uhrin nimi oli Dorothy Gay Howard.Mystery solved: Boulder sheriff IDs 'Jane Doe' as Dorothy Gay Howard

 Lähteet 

Luokka:Yhdysvaltalaiset sarjamurhaajat
Luokka:Kalifornian teloittamat henkilöt
Luokka:Vuonna 1927 syntyneet
Luokka:Vuonna 1959 kuolleet